ai4bharat/Pralekha huggingface dataset:
पर्यावरण, वन एवं जलवायु परिवर्तन मंत्रालय
खारफुटीचे  संवर्धन आणि संरक्षण
नवी दिल्ली, 10 फेब्रुवारी 2022
देशातील जंगलांचे संरक्षण, संवर्धन आणि वाढ करण्यासाठी सरकारने प्रोत्साहनात्मक तसेच नियामक उपाययोजनांद्वारे पावले उचलली आहेत. ‘खारफुटी आणि प्रवाळ खडकांचे संवर्धन आणि व्यवस्थापन’ या राष्ट्रीय किनारी अभियान कार्यक्रमांतर्गत केंद्र पुरस्कृत योजनेद्वारे प्रोत्साहनात्मक उपाययोजनांची अंमलबजावणी केली जात आहे.या कार्यक्रमांतर्गत, खारफुटीच्या संवर्धन आणि व्यवस्थापनासाठी वार्षिक व्यवस्थापन कृती आराखडा  तयार करण्यात येतो आणि सर्व किनारी राज्ये आणि केंद्रशासित प्रदेशांमध्ये या आराखड्याची अंमलबजावणी केली जाते.
वर्ल्ड वाइड फंड फॉर नेचर, , इंडिया ने दिलेल्या माहितीनुसार, डब्ल्यूडब्ल्यूएफ इंडियाने 'मॅजिकल मँग्रोव्ह्ज' या मोहिमेद्वारे खारफुटी संवर्धनासाठी महाराष्ट्र, गोव्यासह नऊ राज्यांतील नागरिकांना आवाहन केले आहे. खारफुटीच्या संवर्धनासंदर्भात साक्षर होण्यासाठी आणि अधिकाधिक समुदाय सदस्यांना हे कार्य करण्याच्या अनुषंगाने प्रेरित करण्यासाठी सुमारे 180 स्वयंसेवकांनी आपला वेळ देत कटिबद्धता दर्शवली आहे.
खारफुटीचे संवर्धन आणि व्यवस्थापन यासाठी सरकार केंद्र पुरस्कृत योजनेंतर्गत, सर्वेक्षण आणि सीमांकन, पर्यायी आणि पूरक उपजीविका साधने , संरक्षण उपाय तसेच शिक्षण आणि जागरुकता उपक्रमांसह कृती योजनांच्या अंमलबजावणीसाठी किनारी राज्य/केंद्रशासित प्रदेशांना साहाय्य करते.
या व्यतिरिक्त, महाराष्ट्र राज्य सरकारने खारफुटीच्या संवर्धनासाठी अनेक सक्रिय पावले उचलली आहेत आणि खारफुटीच्या संवर्धनासाठी समर्पित खारफुटी विभागाची स्थापना राज्य सरकारने केली आहे. त्याचप्रमाणे खारफुटीचे आच्छादन वाढविण्यासाठी आणि राज्य सरकारच्या वन विभागाच्या अंतर्गत संशोधन आणि उपजीविका उपक्रमांना चालना देण्यासाठी कांदळवन आणि सागरी जैवविविधता संवर्धन प्रतिष्ठान देखील तयार करण्यात आले आहे.
भारतीय वन सर्वेक्षण विभागाकडून  द्वैवार्षिक आधारावर देशातील खारफुटीच्या आच्छादनाचे घनतेनुसार, घनदाट, मध्यम दाट आणि खुल्या खारफुटीचे आच्छादन अशा तीन वर्गांमध्ये निर्धारण केले जाते आणि भारत वन अहवालामधील  निष्कर्ष प्रकाशित केले जातात. आयएसएफआर 2021 नुसार, देशातील खारफुटीचे आच्छादन 2019 मध्ये निर्धारित केलेल्या खारफुटीच्या आच्छादनाच्या तुलनेत 2021 मध्ये. 17 चौरस किलोमीटरने वाढले आहे.
पर्यावरण, वन आणि हवामान बदल मंत्रालयाचे राज्यमंत्री अश्विनी कुमार चौबे यांनी आज राज्यसभेत ही माहिती दिली.
JPS/SC/PM
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 509
पंतप्रधान कार्यालय
गोपाळ कृष्ण गोखले यांच्या जयंतीनिमित्त पंतप्रधानांची त्यांना आदरांजली
थोर व्यक्तिमत्व गोपाळ कृष्ण गोखले यांच्या जयंतीनिमित्त पंतप्रधान नरेंद्र मोदी यांनी त्यांना आदरांजली वाहिली आहे.
एका ट्विटमध्ये पंतप्रधान म्हणाले;
"थोर व्यक्तिमत्व गोपाळ कृष्ण गोखले यांना जयंतीनिमित्त विनम्र अभिवादन. स्वातंत्र्यलढ्यातील त्यांचे योगदान अविस्मरणीय आहे. लोकशाहिवादी तत्त्वे आणि सामाजिक सक्षमीकरणाप्रती असलेली त्यांची अढळ बांधिलकी आपल्याला निरंतर प्रेरणा देत राहते."
गृह मंत्रालय
जनगणना, 2021 साठी महाराष्ट्र आणि गोव्यातील मास्टर ट्रेनर्सच्या प्रशिक्षण सत्रास प्रारंभ
मुंबई, 11 डिसेंबर 2019
जनगणना, 2021 साठी मास्टर ट्रेनर्सचे राज्य स्तरीय प्रशिक्षण पुण्यात यशदा येथे दोन सत्रात संपन्न होत आहे. पहिल्या सत्राच्या प्रशिक्षणाचे उद्घाटन महाराष्ट्राच्या जनगणना संचालिका रश्मी सि. झगडे, भा.प्र.से. यांच्या हस्ते आज झाले. भारताची जनगणना हे संपूर्ण जगामधील सर्वात मोठे प्रशासकीय कार्य असून, त्यामध्ये मास्टर ट्रेनर म्हणून निवड होणे ही अभिमानास्पद बाब आहे, असे मुख्य अतिथींनी यावेळी नमूद केले. सर्व प्रशिक्षणार्थींनी, जनगणनेच्या प्रशिक्षणात उत्साहपूर्वक सहभागी होवून प्रशिक्षणातील माहिती पुढील टप्प्यामध्ये अधिक चांगल्या प्रकारे संक्रमित करावी, असे आवाहन त्यांनी यावेळी केले. भारताची दशवार्षिक जनगणना ही जनगणना अधिनियम, 1948 च्या कायदेशीर तरतुदींतर्गत संपन्न होत असल्याचे ही मुख्य अतिथीनी यावेळी नमूद केले. गावपातळीवर आणि वॉर्ड पातळीवर सर्व शासकीय योजना राबविण्यासाठी जनगणनेची माहिती पायाभूत आकडेवारी म्हणून वापरण्यात येत असल्याने या राष्ट्रीय महत्वाच्या कार्यात सक्रियपणे सहभागी होण्याचे आवाहन याप्रसंगी त्यांनी प्रशिक्षणार्थीना केले.
पहिले सत्र 11 ते 16 डिसेंबर, तर दुसरे सत्र 18 ते 23 डिसेंबर दरम्यान होणार आहे. या सत्रांमध्ये महाराष्ट्रातील सर्व जिल्हे आणि महानगर पालिकांमधील नामनिर्देशित 137 मास्टर ट्रेनर्सना तर गोव्यामधील एकूण 4 मास्टर ट्रेनर्सना प्रशिक्षित करण्यात येणार आहे. यासाठी महाराष्ट्रातील नामनिर्देशित 4 राष्ट्रीय स्तरावरील प्रशिक्षक तर गोव्यामधील 1 राष्ट्रीय प्रशिक्षक प्रशिक्षण देत आहेत. या पुढील टप्प्यात महाराष्ट्रातील 137 मास्टर ट्रेनर्स तर गोव्यामधील 4 मास्टर ट्रेनर्स त्यांच्या राज्यातील क्षेत्रीय प्रशिक्षकांना मुख्यालयाच्या ठिकाणी प्रशिक्षण देतील.
महाराष्ट्रासाठी अंदाजे 5300 क्षेत्रीय प्रशिक्षक तर गोव्यासाठी 56 क्षेत्रीय प्रशिक्षकांचे प्रशिक्षण या पुढील टप्प्यात जानेवारी - फेब्रुवारी 2020 मध्ये आयोजित करण्याचे नियोजन आहे. जनगणना, 2021 ही या शृंखलेतील 16 वी तर स्वातंत्र्योत्तर 8 वी जनगणना असणार आहे.
S.Tupe/D.Rane 
(Visitor Counter : 207
पंतप्रधान कार्यालय
आयुर्वेद क्षेत्रात कार्यरत असलेले डॉ बालाजी तांबे यांच्या निधनाबद्दल पंतप्रधानांनी व्यक्त केला शोक
आयुर्वेद आणि योग क्षेत्रात कार्यरत असलेले डॉ बालाजी तांबे यांच्या निधनाबद्दल पंतप्रधान नरेंद्र मोदी यांनी दुःख व्यक्त केले आहे.
जगात, विशेषकरून युवा वर्गात आयुर्वेद लोकप्रिय करण्यासाठीचे डॉ बालाजी तांबे यांचे प्रयत्न सदैव स्मरणात राहतील. कनवाळू स्वभावाचे डॉ बालाजी तांबे यांच्या निधनाने दुःख झाले. त्यांचे प्रशंसक आणि कुटुंबीयांच्या दुःखात आपण सहभागी असल्याचे पंतप्रधानांनी ट्वीटरवर म्हटले आहे.
कोळसा मंत्रालय
भारताचे कोळसा उत्पादन 6.13% ने वाढून जानेवारी 2022 मध्ये 7 कोटी 96 लाख टनांवर पोचले
कंपन्यांच्या मालकीच्या कोळसा खाणींनी उत्पादनात 45 टक्के वाढ नोंदवली
कोळशावर आधारित उर्जा निर्मिती जानेवारीत 9.2 टक्केंनी वाढली
नवी दिल्ली, 14 फेब्रुवारी 2022
भारताचे कोळसा उत्पादन 6.13% ने वाढून जानेवारी 2022 मध्ये 7 कोटी 96 लाख टनांवर पोचले आहे. जानेवारी 2020 मध्ये ते 7 कोटी 50 लाख टन होते. कोळसा मंत्रालयाने दिलेल्या तात्पुरत्या माहितीवरून यावर्षी जानेवारीत झालेल्या एकूण कोळसा उत्पादनापैकी, कोल इंडिया लिमिटेडने  कोळसा उत्पादनात 2.35% वाढ करत 6 कोटी 45 लाख टन कोळसा उत्पादन केले आहे. सिंगरेनि कोलेरीज लिमिटेडने  6 कोटी 3 लाख टन कोळसा उत्पादन घेत उत्पादनात 5.42% ची वाढ नोंदवली आहे. या कालावधीत कंपन्यांच्या मालकीच्या खाणींनी कोळसा उत्पादनात 44.91% एवढी वाढ नोंदवत 9 कोटी 7 लाख टन कोळसा उत्पादन नोंदवले.
सर्वात महत्वाच्या 35 कोळसा खाणींपैकी 14 कोळसा खाणींनी 100 टकक्यांहून अधिक चांगली कामगिरी केली आणि इतर सहा खाणींनीही 80 ते 100 टक्के कामगिरी बजावली.
जानेवारी 2020च्या तुलनेत जानेवारी 2022 मध्ये उर्जासंबधित कामांसाठी पाठवलेल्या कोळशाचे प्रमाण 18.70% नी वाढून 63.22 MT वर पोचले. जानेवारी 2020मध्ये ते 5 कोटी 32 लाख 60 हजार टन होते.
जानेवारी 2020 च्या तुलनेत कोळशावर आधारित उर्जा निर्मितीने 9.21%ची वाढ नोंदवली. जानेवारी 2022 मध्ये एकूण उर्जा उत्पादन जानेवारी 2020 च्या तुलनेत 6.69% हून अधिक होते.
कोविड महामारीमुळे आर्थिक वर्ष 2021 हे असाधारण वर्ष मानले असल्यामुळे आर्थिक वर्ष 2022 मधील कोळसा उत्पादनाची तुलना आर्थिक वर्ष 2020 मधील कोळसा उत्पादनाशी करण्यात आली आहे.
S.Patil/V.Sahjrao/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 346
आरोग्य आणि कुटुंब कल्याण मंत्रालय
भारतासाठी सर्वात महत्वाचा दिवस, जगातल्या सर्वात मोठ्या कोविड-19 लसीकरण अभियानाला आजपासून प्रारंभ
नवी दिल्ली, 16 जानेवारी 2021
जगातल्या सर्वात मोठ्या कोविड-19 लसीकरण मोहिमेला आज भारतात सुरवात झाली असून भारताच्या कोविड -19 विरोधातल्या लढ्यामधला आजचा दिवस महत्वाचा आहे. पंतप्रधान नरेंद्र मोदी यांनी यांनी आज सकाळी 10.30 वाजता दुरदृष्य प्रणालीद्वारे या देशव्यापी लसीकरण मोहिमेचा प्रारंभ केला.
आजच्या तारखेला 2,11,033 पॉझिटिव्ह असून हे रुग्ण गृह विलगीकरणात अथवा रुग्णालयात देखरेखीखाली आहेत. बरे झालेल्यांच्या संख्येने 1 कोटीचा  आकडा पार केला आहे. रुग्ण बरे होण्याचा दर सातत्याने सुधारत असून एकूण बरे झालेले आणि सक्रीय रुग्ण यातले अंतर आज 99,68,682 होते.
देशात सक्रीय रुग्ण संख्येत घट होत असल्याने 25 राज्ये आणि केंद्र शासित प्रदेशात 5,000 पेक्षा कमी सक्रीय रुग्णांची नोंद झाली आहे. या राज्ये आणि केंद्र शासित प्रदेशात एकूण सक्रीय रुग्णांच्या केवळ 15% रुग्ण आहेत.
विविध राज्ये आणि केंद्र शासित प्रदेशातले सक्रीय रुग्ण प्रमाण असे आहे-
बरे झालेल्या पैकी 81.94% हे 10 राज्ये आणि केंद्र शासित प्रदेशातले आहेत. केरळमध्ये एका दिवसात सर्वात जास्त म्हणजे 4,603 जन कोरोनामुक्त झाले. महाराष्ट्रात गेल्या 24 तासात 3,500 तर छत्तीसगड मध्ये 1009 जण बरे झाले.
नव्या रुग्णांपैकी 80.81% रुग्ण 8 राज्ये आणि केंद्र शासित प्रदेशातले आहेत.
केरळमध्ये दैनंदिन सर्वात जास्त म्हणजे 5,624 नवे रुग्ण आढळले, महाराष्ट्रात 3,145 आणि पश्चिम बंगालमध्ये 708 नव्या रुग्णांची नोंद झाली.
गेल्या 24 तासात 175 मृत्यूंची नोंद झाली. यापैकी 69.14% सहा राज्ये आणि केंद्रशासित प्रदेशातले आहेत. महाराष्ट्रात सर्वात जास्त 45 मृत्यूंची नोंद झाली. केरळ मध्ये 23 आणि पश्चिम बंगालमध्ये 16 दैनंदिन मृत्यूंची नोंद झाली.
S.Tupe/N.Chitale/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
विज्ञान आणि तंत्रज्ञान मंत्रालय
कारकिर्दीतल्या विरामानंतर, संशोधनाद्वारे धुलीकणांमधून आण्विक शस्त्र-रोधी तोडगा काढणाऱ्या महिला शास्त्रज्ञ
नवी दिल्ली, 13 ऑक्टोबर 2020
धुलीकणांमुळे आण्विक शस्त्रास्त्रांचा प्रभाव कमी करता येतो, हा प्रयोग, एका वर्षाच्या अवकाशानंतर विज्ञान विश्वात परतणाऱ्या एका महिला वैज्ञानिकांनी लावला आहे.
अनेकदा विविध कारणे अथवा परिस्थितीमुळे आपल्या कुटुंबासाठी करीयर, व्यवसाय काही काळासाठी सोडणाऱ्या अनेक भारतीय महिला असतात. मात्र, विज्ञान आणि तंत्रज्ञान विभागाची ‘महिला वैज्ञानिक अभ्यासवृत्ती योजना’,अशाच महिलांना अनेकविध संधी देण्यासाठी सुरु करण्यात आली आहे, ज्यांना कारकीर्दीतील विरामानंतर पुन्हा मुख्य प्रवाहात सामील होण्याची इच्छा आहे.
नवी दिल्लीतल्या, नेताजी सुभाष तंत्रज्ञान संस्थेतील डॉ मीरा चड्ढा यांनीही आपल्या करियरमध्ये घेतलेल्या विरामानंतर, मुख्य प्रवाहात येण्यासाठी या संधीचा उपयोग केला, एवढेच नाही, तर त्यांनी पहिल्यांदाच आपल्या गणितीय सूत्रांच्या अभ्यासातून हे सिध्द करुन दाखवले की आण्विक शस्त्रास्त्राचा मानवावर होणारा जीवघेणा परिणाम धुलीकणांच्या मदतीने अंशतः कमी करता येतो, किंवा दूरही करता येतो.
त्यांनी अलीकडेच केलेला याविषयीचा अध्ययन प्रबंध- ‘प्रोसिडिंग्ज ऑफ रॉयल सोसायटी, लंडन’ यात प्रसिद्ध झाला असून, या संशोधन प्रबंधात धूलीकणांच्या मदतीने, आण्विक स्फोटातून निघणाऱ्या किरणोत्सारी उर्जेचा परिणाम कसा कमी करता येईल, याविषयी माहिती देण्यात आली आहे. त्यांनी या प्रबंधात हे दाखवून दिले आहे, की या स्फोटातून निघणाऱ्या लहरींचा प्रभाव कसा कमी करता येऊ शकतो.
आपल्या पीएचडी अभ्यासादरम्यान, मी शॉक वेव्ह म्हणजे विद्युत लहरींचा आणि त्यांची शक्ती कमी करण्यात धुलीकणांचा कसा वापर केला जाऊ शकतो, याचा अभ्यास केला होता. दरम्यान, मी आपले माझी राष्ट्रपती डॉ एपीजे अब्दुल कलाम यांचे ‘सायन्स टूवर्ड्स स्पिरीच्युएलिटी” हे पुस्तक वाचले. यात त्यांनी प्रश्न विचारला आहे की, “आपण विज्ञानाच्या मदतीने असा थंड बॉम्ब तयार करु शकतो का, जो जीवघेण्या अणुबॉम्बचा प्रभाव नष्ट करु शकेल?” या वाक्यानेच मी हे संशोधन करण्यास प्रेरित झाले, असे डॉ चड्ढा यांनी सांगितले.
त्यांनी आपल्या करियरमध्ये घेतलेल्या विरामाचा सदुपयोग करत, बॉम्बस्फोट आणि त्याचे धुलीकणांवर होणारे संभाव्य परिणाम यांचा अभ्यास सुरु केला. या योजनेमुळे त्यांना त्यांच्या संशोधनांच्या वेळेत शिथिलता देण्यात आली होती, शिवाय संशोधनासाठी लागणारी उपकरणे, साधने आणि निधी देखील देण्यात आला होता. या मदतीच्या भरवशावर त्यांनी आपले संशोधन करण्याचे स्वप्न पूर्ण केले.
[प्रबंध बघण्यासाठीची लिंक:
https://royalsocietypublishing.org/doi/10.1098/rspa.2020.0105
सविस्तर माहितीसाठी डॉ मीरा चढ्ढा यांच्या  या ईमेलवर संपर्क करता येईल.]
B.Gokhale/R.Aghor/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 148
अर्थ मंत्रालय
अग्निवीरांना मदत करण्यासाठी काय करता येईल यावर विचारविनिमयासाठी वित्तीय सेवा विभागाची सार्वजनिक क्षेत्रातील बँका, विमा कंपन्या आणि वित्तीय संस्थांशी चर्चा
अग्निवीरांना मदत करण्यासाठी कर्जसुविधा, सरकारी योजना आणि विमा उत्पादने यांच्यामार्फत दिल्या जाणाऱ्या सुविधांवर सार्वजनिक बँका, पीएसआयसी आणि वित्तीय संस्था काम करणार
नवी दिल्ली, 16 जून 2022
देशातल्या जास्तीतजास्त युवकांना लष्करी दलांमध्ये सेवा देता यावी, ह्या हेतूने, ‘अग्निपथ’ ही एक आकर्षक भरती योजना सुरु करण्यास केंद्रीय मंत्रिमंडळाने 14 जून 2022 रोजी मंजूरी दिली. या योजनेअंतर्गत निवडल्या गेलेल्या युवकांना अग्निवीर असे म्हटले जाणार आहे. ‘अग्निपथ’ अंतर्गत, देशभक्त आणि कुठल्या तरी ध्येयपूर्तीसाठी प्रेरित युवकांना चार वर्षांसाठी लष्करी दलात सेवा करण्याची संधी मिळणार आहे. भारतीय लष्कराला एक ‘तरूण चेहरा’मिळावा, अशा तऱ्हेने ‘अग्निपथ’ योजनेची रचना करण्यात आली आहे.
या अग्निवीरांनी आपल्या सेवेची चार वर्षे पूर्ण केल्यानंतर, बँका किंवा वित्तीय संस्था त्यांना कशाप्रकारे मदत करु शकतील, यावर विचारविनिमय करण्यासाठी, आज केंद्रीय वित्त मंत्रालयाच्या वित्तीय सेवा विभागाच्या सचिवांनी, सर्व सार्वजनिक क्षेत्रातील बँकां, सार्वजनिक विमा कंपन्या आणि वित्तीय संस्थांच्या मुख्य कार्यकारी अधिकाऱ्यांसोबत एक बैठक घेतली. या बैठकीत, लष्करी व्यवहार विभागाच्या सहसचिवांनी अग्निपथ योजनेची ठळक वैशिष्ट्ये सांगणारे सादरीकरण केले.
सार्वजनिक क्षेत्रातील बँकां, सार्वजनिक विमा कंपन्या आणि वित्तीय संस्था, या ‘अग्निवीरांसाठी’ त्यांच्या क्षमता लक्षात घेऊन कोणत्या नोकऱ्या दिल्या जातील, याचा विचार करतील, त्यांचे शिक्षण आणि कौशल्ये लक्षात घेऊन त्यांच्यासाठी काही रोजगार तयार करण्यासाठी प्रयत्न केले जातील, आवश्यक असल्यास त्यासाठी काही अटी शिथिल करणे, सवलती देणे यांचाही विचार केला जाईल, असा निर्णय ह्या बैठकीत घेण्यात आला.
तसेच, ह्या अग्निवीरांना पाठबळ देण्यासाठी, त्यांची कौशल्ये वाढवणे, उच्च शिक्षण घेणे अथवा एखादा व्यवसाय तसेच स्वयं उद्यमशीलता यासाठी आवश्यक तो कर्जपुरवठा करण्याच्या शक्यतांचाही विचार केला जाईल. केंद्र सरकारच्या सध्या अस्तित्वात असलेया मुद्रा योजना, स्टँड अप योजना, इत्यादीचा लाभ अग्निवीरांना मिळवून देण्यासाठी देखील प्रयत्न केले जातील.
S.Kane/R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 196
आरोग्य आणि कुटुंब कल्याण मंत्रालय
ब्रिटनमधून आलेल्या कोरोना विषाणूच्या नवीन प्रकाराबाबत अद्ययावत माहिती
एकूण बाधितांची संख्या 38
नवी दिल्ली, 4 जानेवारी 2021
नवीन ब्रिटन व्हेरिएंट जीनोमसह एकूण 38 जण संक्रमित झाल्याचे आढळले आहे.
एनआयएमएचएएनएस, बंगळुरुमध्ये 10, हैदराबाद,सीसीएमबीमध्ये 3, एनआयव्ही,पुणेमध्ये 5, आयजीआयबी, दिल्लीमध्ये 11, एनसीडीसी, नवी दिल्लीत 8 आणि एनसीबीजी, कोलकाता मध्ये 1 रुग्ण आढळला आहे.
एनसीबीएस, InSTEM, बंगळूरू, सीडीएफडी हैदराबाद, आयएलएस भुवनेश्वर आणि एनसीसीएस पुणे यांना आतापर्यंत ब्रिटन म्युटंट विषाणू सापडलेला नाही.
|
|
No.
|
|
Institute/Lab
|
|
Under
|
|
Persons detected with new COVID strain
|
|
1
|
|
NCDC New Delhi
|
|
MoHFW
|
|
8
|
|
2
|
|
IGIB New Delhi
|
|
CSIR
|
|
11
|
|
3
|
|
NCBG Kalyani 
|
|
DBT
|
|
1
|
|
4
|
|
NIV Pune
|
|
ICMR
|
|
5
|
|
5
|
|
CCMB Hyderabad
|
|
CSIR
|
|
3
|
|
6
|
|
NIMHANS Bengaluru
|
|
MoHFW
|
|
10
|
|
Total
|
|
|
|
|
|
38
जीनोम सिक्वेन्सिंगसाठी आयएनएसएसीओजी प्रयोगशाळेत  बाधित नमुन्यांची चाचणी घेण्यात येत आहे.
या सर्व व्यक्तींना संबंधित राज्य सरकारांनी नियुक्त केलेल्या आरोग्य सेवा सुविधांमध्ये अलगीकरणात स्वतंत्र खोलीत ठेवले आहे. या सर्व व्यक्तींच्या संपर्कात आलेल्या सगळ्यांना देखील विलगीकरणात ठेवले आहे. सहप्रवासी, कुटुंबातील संपर्कात आलेल्या व्यक्ती आणि इतरांसाठी व्यापक संपर्क ट्रेसिंग सुरू केली आहे. इतर नमुन्यांवरील जीनोम सिक्वेन्सिंगसाठी सुरू आहे.
ही परिस्थिती सावधगिरीने हाताळली जात असून ही देखरेख ठेवणे, नियंत्रण ठेवणे, चाचणी करणे आणि आयएनएसएसीओजी प्रयोगशाळांमध्ये नमुने पाठविण्याबाबत राज्यांना नियमित सल्ला देण्यात येत आहे.
S.Tupe/S.Mhatre/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
आरोग्य आणि कुटुंब कल्याण मंत्रालय
दोन दिवसीय जागतिक भरड धान्य  परिषदेच्या निमित्ताने भारतीय अन्न सुरक्षा आणि मानक प्राधिकरणाने तांत्रिक सत्रांचे केले आयोजन
परिसंवादाच्या 2 ऱ्या दिवशी, तज्ञांनी नवोन्मेष , संशोधन आणि शाश्वतता यावर लक्ष केंद्रित केले तसेच विविध सत्रांमध्ये श्री अन्न  हे उत्पादने म्हणून मुख्य प्रवाहात आणण्याच्या विविध पैलूंवर चर्चा करण्यात आली
“युवकांना केंद्रस्थानी ठेवून नवोन्मेष, पोहोच आणि विपणन हीच भविष्यात भरड धान्याला सर्वोत्तम पोषक आहार बनवण्याची गुरुकिल्ली आहे”,असे जगभरातील तज्ञ आणि उद्योग क्षेत्रातील सदस्यांनी काल आरोग्य आणि कुटुंब कल्याण मंत्रालयद्वारे आयोजित जागतिक भरड धान्य  परिषदेत सांगितले
नवी दिल्ली, 20 मार्च 2023
पंतप्रधान नरेंद्र मोदी यांच्या हस्ते उद्घाटन झालेल्या जागतिक भरड धान्य  परिषदेच्या निमित्ताने भारतीय अन्न सुरक्षा आणि मानक प्राधिकरणाने भरड धान्याचा प्रचार आणि जनजागृतीबाबत तांत्रिक सत्रांसह परिसंवाद आयोजित केला होता. या दोन दिवसीय जागतिक भरड धान्य  परिषदेला शनिवारी पुसा, नवी दिल्ली येथील एनएएससी संकुलात सुरुवात झाली.
दोन दिवसीय परिषदेच्या समारोपाच्या दिवसाच्या पूर्ण सत्राची सुरुवात ब्रिटनच्या इन्स्टिट्यूट ऑफ फूड, न्यूट्रिशन अँड हेल्थ ,युनिव्हर्सिटी ऑफ रीडिंगचे संचालक डॉ, डी इयान गिव्हन्स यांच्या विशेष भाषणाने झाली. डॉ गिव्हन्स यांनी सूक्ष्म पोषक तत्वांची कमतरता कमी करण्यासाठी शाश्वत उपाय म्हणून भरड धान्यावर भर दिला.
भरड धान्याची लागवड आणि वापर पुनरुज्जीवित करण्याच्या महत्त्वावर चर्चा पुढे सुरु ठेवत दुसऱ्या दिवशीचे पहिले सत्र आणि परिषदेचे चौथे सत्र "संशोधन, नवोन्मेष आणि शाश्वतता " यावर केंद्रित होते. या सत्राचे संचालन केंद्र सरकारच्या आरोग्य आणि कुटुंब कल्याण मंत्रालयाचे अतिरिक्त सचिव लव अग्रवाल यांनी केले. सत्राचा संदर्भ स्पष्ट करताना अग्रवाल म्हणाले की, भरड धान्याच्या वापराला चालना देण्यासाठी जागरूकता, नवोन्मेष , बाजारपेठांचे एकत्रीकरण आणि भक्कम पुरवठा साखळी यावर लक्ष केंद्रित करणे आवश्यक आहे. “खाण्यापिण्याच्या सवयींमध्ये बदल आणि बैठी जीवनशैली यामुळे आजारांचा भार अधिक वाढला आहे.” असे अग्रवाल म्हणाले.
सत्रांना उपस्थित असलेल्या प्रतिनिधींचा सक्रिय सहभाग होता आणि पॅनेलच्या सदस्यांनी काही औत्सुक्यपूर्ण प्रश्न विचारले. भारतीय अन्न सुरक्षा आणि मानक प्राधिकरणच्या मुख्य कार्यकारी अधिकारी जी. कमला वर्धन राव यांनी परिषदेचा आढावा घेतला आणि पुढील वाटचालीसाठी काही सूचना केल्या. समारोपाच्या भाषणात त्यांनी “पुरवठा आपोआप मागणी निर्माण करतो” हा 'से' चा बाजाराचा नियम सांगितला. ब्रेड, बिस्किटे, नूडल्स, चॉकलेट सारख्या दैनंदिन खाद्यपदार्थांमध्ये आता भरड धान्याचा समावेश व्हायला हवा , असेही ते म्हणाले.
राव म्हणाले की, 2023 हे वर्ष आंतरराष्ट्रीय भरड धान्य वर्ष म्हणून साजरे केले जात आहे, मात्र हे अभियान इथेच थांबू नये, ते वर्षानुवर्षे सुरूच रहावे.
तांत्रिक सत्रातील भागधारकांनी नमूद केले की भरड धान्याच्या जंगली जाती अनेक आजारांवर अत्यंत उपयुक्त आहेत मात्र त्यांचा चांगला अभ्यास करणे आवश्यक आहे. भरड धान्याला जास्त मागणी आहे आणि भरड धान्याचा टिकाऊपणा वाढवण्यासाठी वेगवेगळ्या पॅकेजिंग उपायांवर संशोधन केले जात आहे अशी माहिती त्यांनी दिली.
या कार्यक्रमाला विविध देशातल्या शैक्षणिक संस्था, सार्वजनिक आरोग्य सुविधा, विकास भागीदार, उद्योग क्षेत्रातील तज्ञ आणि प्रतिनिधी उपस्थित होते.
G.Chippalkatti/S.Kane/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 441
राष्ट्रपती कार्यालय
राम नवमीच्या पूर्वसंध्येला राष्ट्रपतींच्या देशवासियांना शुभेच्छा
नवी दिल्ली, 29 मार्च 2023
राष्ट्रपती, द्रौपदी मुर्मु यांनी राम नवमीच्या पूर्वसंध्येला सर्व देशवासीयांना शुभेच्छा दिल्या आहेत.
एका संदेशात राष्ट्रपतींनी म्हटले आहे की, “रामनवमीच्या शुभ मुहूर्तावर मी माझ्या सर्व देशवासीयांना शुभेच्छा देते.
मर्यादा पुरुषोत्तम प्रभू राम यांची जयंती म्हणून साजरी करण्यात येणारा हा आनंद आणि समृद्धीचा उत्सव आपल्याला निःस्वार्थ सेवेचा संदेश देतो आणि प्रेम, करुणा, मानवता आणि त्यागाचा मार्ग अंगिकारण्याची प्रेरणा देतो. प्रभू रामाचे जीवन हे कृपा आणि त्यागाचे उदाहरण आहे आणि ते आपल्याला सन्माननीय आणि शिस्तबद्ध जीवन जगण्यास शिकवते.
आपण आपल्या जीवनाच्या प्रत्येक क्षेत्रात मर्यादा पुरुषोत्तम प्रभू रामाचे आदर्श आत्मसात करूया आणि भारताला एक गौरवशाली राष्ट्र बनवण्यासाठी स्वतः झोकून देऊन काम करूया.”
राष्ट्रपतींचा संदेश पाहण्यासाठी कृपया येथे क्लिक कराS.Patil/V.Joshi/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 86
राष्ट्रपती कार्यालय
तेजपूर विद्यापीठ समुदायाने स्थानिक आणि राष्ट्रीय समस्यांबाबत नाविन्यपूर्ण उपाययोजना द्याव्या : राष्ट्रपती कोविंद
राष्ट्रपतींच्या उपस्थितीत तेजपूर विद्यापीठाचा 19 वा दीक्षांत समारंभ
तेजपूर विद्यापीठ समुदायाने स्थानिक आणि राष्ट्रीय समस्यांबाबत अधिक नाविन्यपूर्ण उपाययोजना द्याव्यात असे राष्ट्रपती रामनाथ कोविंद यांनी म्हटले आहे. आसाममधील तेजपूर विद्यापीठाच्या आज 26 फेब्रुवारी 2022 रोजी झालेल्या 19 व्या दीक्षांत समारंभात ते बोलत होते.स्थानिक आणि राष्ट्रीय पातळीवरील समस्यांवर उपाय शोधण्यासाठी समाजाला सहभागी करून घेऊन स्थानिक साधनसंपत्तीचा वापर करण्याचे आवाहन त्यांनी केले. आसाममधील अनेक गावांमध्ये पिण्याचे स्वच्छ पाणी पुरविण्यासाठी तेजपूर विद्यापीठाने केलेल्या अभिनव उपाययोजनांबद्दल त्यांनी आनंद व्यक्त केला.
राष्ट्रपती म्हणाले की आसाम राज्याला अतुलनीय नैसर्गिक सौंदर्य आणि समृद्ध जैवविविधतेची देणगी मिळालेली आहे. आसामच्या प्रत्येक रहिवाशाने विशेषतः तरुणांनी या देणगीचे जतन करणे आणि शाश्वत विकास साधणे या आघाड्यांवर अत्यंत सक्रीय असले पाहिजे अशी अपेक्षा त्यांनी व्यक्त केली. तेजपूर विद्यापीठाने योजलेल्या विशेषतः त्यांनी येथील गावांमध्ये राबविलेल्या नूतनीकरणीय उर्जा विषयक उपक्रमांची नोंद घेऊन त्यांनी आनंद व्यक्त केला.
राष्ट्रपती कोविंद म्हणाले की, आसाम राज्याने जैवविविधतेच्या संवर्धनासंदर्भात कौतुकास्पद कार्य केले आहे. काझीरंगा राष्ट्रीय उद्यान आणि व्याघ्र प्रकल्प तसेच हत्ती संरक्षण प्रकल्प ही अशा संवर्धनाची अत्यंत प्रभावशाली उदाहरणे आहेत.
ईशान्य प्रदेशातील राज्ये सेंद्रिय शेतीला मोठे प्राधान्य देत आहेत याचा निर्देश करत राष्ट्रपती म्हणाले की, या भागातील कृषी उत्पादनांच्या ब्रँडींग आणि विपणनामध्ये तेजपूर विद्यापीठ महत्त्वाची भूमिका निभावू शकेल.
कोविड महामारीमुळे शिक्षणविषयक कार्ये मोठ्या प्रमाणावर प्रभावित झाली आहेत या वस्तुस्थितीकडे लक्ष वेधत राष्ट्रपती कोविंद म्हणाले की, आपल्या देशातील काहीश्या वंचित राहिलेल्या वर्गाच्या शिक्षणावर या महामारीचा अधिक गंभीर परिणाम झाला आहे. महामारीच्या काळात सरकारने जारी केलेल्या राष्ट्रीय शैक्षणिक धोरणात तंत्रज्ञानाच्या सहाय्याने डिजिटल शिक्षण घेण्यावर विशेष लक्ष केंद्रित करण्यात आले आहे असे त्यांनी सांगितले.
तेजपूर विद्यापीठाच्या संपूर्ण पथकाने विद्यापीठाच्या आजी, माजी आणि भविष्यातील सर्व विद्यार्थ्यांना एकतेच्या प्रेरणेने बांधून ठेवावे आणि विद्यापीठाने निर्धारित केलेल्या लक्ष्य पूर्तीच्या दिशेने वेगाने प्रगती करावी असे आवाहन राष्ट्रपती रामनाथ कोविंद यांनी या प्रसंगी केले.
राष्ट्रपतींचे संपूर्ण भाषण वाचण्यासाठी कृपया येथे क्लिक करा-
पंतप्रधान कार्यालय
पंतप्रधान नरेंद्र मोदी आणि श्रीलंकेचे राष्ट्रपती तसेच श्रीलंकेचे पंतप्रधान यांच्यामध्ये दूरध्वनीव्दारे संभाषण
नवी दिल्ली, 17 सप्टेंबर 2020
श्रीलंकेचे राष्ट्रपती गोटाबाया राजपक्शे तसेच श्रीलंकेचे पंतप्रधान महिंदा राजपक्शे यांनी पंतप्रधान नरेंद्र मोदी यांना त्यांच्या वाढदिवसानिमित्त आज शुभेच्छा दिल्या.
श्रीलंकेच्या या दोन्ही नेत्यांनी शेजारी देशांमध्ये असलेले संबंध अधिक दृढ करण्याची इच्छा आणि वचनबद्धता व्यक्त केली. त्यांनी कोविड-19 महामारीच्या विरोधात संयुक्त लढा देण्यासाठी व्दिपक्षीय सहयोग निरंतर मिळत असल्याबद्दल कौतुक केले.
पंतप्रधान मोदी यांनी श्रीलंकेच्या दोन्ही नेत्यांनी दिलेल्या शुभेच्छांबद्दल धन्यवाद व्यक्त केले आणि भारताच्या ‘नेबरहुड फर्स्ट’ - अर्थात, सर्वप्रथम शेजारधर्म या धोरणानुसार उभय देशांमध्ये सहकार्याचा भविष्यात अधिक विस्तार करण्यासाठी त्यांच्याबरोबर कार्य करण्यास तत्पर असल्याचे सांगितले.B.Gokhale/S.Bedekar/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
श्रम आणि रोजगार मंत्रालय
औद्योगिक कामगारांसाठी ग्राहक खरेदी क्षमतेवर आधारित चलनफुगवट्याचा दर  – मार्च, 2023
नवी दिल्ली, 29 एप्रिल 2023
मार्च 2023 साठी अखिल भारतीय औद्योगिक कामगार ग्राहक खरेदी क्षमतेवर आधारित चलन फुगवट्याचा दर 0.6 अंकांनी वाढला आणि 133.3  इतका झाला आहे. एका महिन्यातील टक्केवारीतील बदलानुसार, मागील महिन्याच्या तुलनेत हा दर 0.45 टक्क्यांनी वाढला आहे, जो एका वर्षापूर्वी याच महिन्यामध्ये नोंदवलेल्या दराच्या तुलनेत, 0.80 टक्क्यांनी अधिक आहे.
चलनफुगवट्यात झालेली वाढ प्रामुख्याने इंधन आणि वीज दरात झालेल्या वाढीमुळे असून, या दोन्ही वस्तूंच्या दरात, पाव टक्क्यांची वाढ नोंदवण्यात आली आहे.
इतर वस्तूंच्या बाबतीत, स्वयंपाकाचा गॅस/एलपीजी, जळावू लाकूड आणि चिप्स, रुग्णालये/नर्सिंग होम शुल्क, अॅलोपॅथिक औषधे, मोटर सायकल/स्कूटर मोपॅड, साबण, टूथपेस्ट, तूरडाळ, गाईचे दूध, डेअरीचे दूध, ताजे मासे, शुद्ध तूप, सफरचंद, केळी, फुलकोबी, वांगी, कोबी, कारले, चवळी, लिंबू, मटार, जिरे, तयार खाद्यपदार्थ, अशा वस्तूंच्या किमतीत वाढ झाली आहे.
मात्र, गव्हाचे पीठ, तांदूळ, बटाटा, कांदा, शेवग्याच्या शेंगा, भेंडी, टोमॅटो, द्राक्षे, सोयाबीन तेल, सूर्यफूल तेल, मोहरीचे तेल, सरकीचे तेल, पोल्ट्री चिकन, अंडी-कोंबडी या वस्तूंचे दर कमी झाले आहेत.
गेल्या महिन्यातील 6.16 टक्क्यांच्या तुलनेत या महिन्यात  वार्षिक तुलनात्मक चलनवाढीचा दर 5.79 टक्के होता. तर, गेल्यावर्षी याच कालावधीत हा दर 5.35 टक्के होता. त्याचप्रमाणे, अन्नधान्यावर आधारित चलनफुगवट्याचा दर गेल्या महिन्यात 6.13 टक्के आणि या  5.02 टक्के आहे. गेल्या वर्षी याच कालावधीत हा दर 6.27 टक्के इतका होता.
Y-o-Y Inflation based on CPI-IW 
All-India Group-wise CPI-IW for February, 2023 and March, 2023
|
|
Sr. No.
|
|
Groups
|
|
February, 2023
|
|
March, 2023
|
|
I
|
|
Food & Beverages
|
|
131.5
|
|
131.7
|
|
II
|
|
Pan, Supari, Tobacco & Intoxicants
|
|
152.2
|
|
153.8
|
|
III
|
|
Clothing & Footwear
|
|
133.0
|
|
133.3
|
|
IV
|
|
Housing
|
|
123.4
|
|
123.4
|
|
V
|
|
Fuel & Light
|
|
177.8
|
|
182.2
|
|
VI
|
|
Miscellaneous
|
|
130.4
|
|
131.1
|
|
|
|
General Index
|
|
132.7
|
|
133.3
CPI-IW: Groups IndicesR.Aghor/G.Deoda/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 110